pythainlp/thai_wikipedia_clean_20230101 huggingface dataset:
รูปแบบการแข่งขันในปัจจุบันมีทีมร่วมแข่งขัน 12 ทีม จะแข่งขันในระบบพบกันหมด เหย้าและเยือน เมื่อการแข่งขันรอบคัดเลือกเสร็จสิ้น 8 อันดับแรกจะผ่านเข้ารอบเพลย์ออฟ โดย 4 ทีมที่ชนะจากรอบเพลย์ออฟจะผ่านเข้ารอบชิงชนะเลิศ ส่วนทีมที่แพ้จะต้องไปแข่งขันในรอบจัดอันดับ 5–8 และทีมอันดับที่ 9–12 จะต้องแข่งขันรอบเพลย์ออฟตกชั้นจะมีเพียง 2 ทีมที่จะตกชั้นไปเล่นดิวิชัน 2 ในฤดูกาลต่อไป
กรีสซีคาเฟ
รอนนี มอแรน
โดมินิค คาลเวิร์ต เลวิน
คลองแม่ข่า
คลองแม่ข่า, น้ำแม่ข่า หรือ แม่น้ำข่า เป็นคลองโบราณสายหนึ่งของจังหวัดเชียงใหม่ เป็นหนึ่งในชัยภูมิที่พญามังรายทรงเลือกที่จะสร้างเมืองเชียงใหม่เมื่อกว่า 700 ปีที่แล้ว เดิมคลองแม่ข่าทำหน้าที่เป็นคูเมืองชั้นนอกที่โอบล้อมเมือง และเป็นทางระบายน้ำล้นลงสู่แม่น้ำปิง แต่จากการขยายตัวของชุมชนเมืองเมื่อสามทศวรรษที่ผ่านมาทำให้น้ำในคลองเน่าเสียหนัก ซึ่งได้มีความพยายามที่จะพัฒนาคลองนี้ให้กลับมามีสภาพปรกติดังเดิมแต่ยังไม่ประสบผลสำเร็จ
คลองแม่ข่า หรือ น้ำแม่ข่า เป็นคลองโบราณที่ปรากฏใน "ตำนานพื้นเมืองเชียงใหม่" ที่อธิบายถึงชัยภูมิ 7 ประการ และแหล่งน้ำ 4 แห่ง อันเป็นเหตุผลที่พญามังรายทรงเลือกที่จะสร้างเมืองเชียงใหม่ขึ้นเมื่อปี พ.ศ. 1839 โดยชัยภูมิ 7 ประการ และแหล่งน้ำ 4 แห่ง มีดังนี้
และยังปรากฏใน "พื้นเมืองเชียงใหม่" อีก ความว่า
"...อยู่ที่นี่ หันน้ำตกแต่อุชุปัตตาดอยสุเทพ มาเป็นแม่น้ำไหลไปหนเหนือ แล้วไหลดะไปหนวันออก แล้วไหลไปใต้ แล้วไหลไปวันตกเกี้ยวเวียงกุมกาม แม่น้ำนี้เป็นนครคุณเกี้ยวเมืองอันนี้..."
คลองแม่ข่าไหลจากมาจากอุทยานแห่งชาติดอยสุเทพ-ปุยที่อำเภอแม่ริม จังหวัดเชียงใหม่ ถือเป็นสายน้ำที่หล่อเลี้ยงเมืองเชียงใหม่ ในอดีตคลองแม่ข่าทำหน้าที่ทั้งเส้นทางสัญจร เป็นคูเมืองชั้นนอกเพราะคลองนั้นโอบรอบเวียง และยังเป็นทางระบายน้ำ มวลน้ำบางส่วนจะไหลไปรวมกันที่หนองบัวเจ็ดกอ (บ้างเรียก หนองบัว, หนองเขียว หรือหนองป่าแพ่ง) ซึ่งเป็นหนองน้ำโบราณที่มีมาตั้งแต่สร้างเมืองเชียงใหม่ตั้งอยู่ทางทิศตะวันออกเฉียงเหนือของเมือง ก่อนไหลไปสู่แม่น้ำปิง แต่ปัจจุบันหนองน้ำดังกล่าวสิ้นสภาพไปแล้วและถูกถนนอัษฎาธรตัดผ่านเพื่อไปบรรจบกับถนนซุปเปอร์ไฮเวย์เชียงใหม่-ลำปาง ในอดีตหนองน้ำนี้จะทำหน้าที่รองรับมวลน้ำมหาศาลซึ่งถือเป็นการป้องกันอุทกภัย อันแสดงให้เห็นถึงความสามารถด้านการจัดการน้ำของชาวเชียงใหม่ในอดีต และชาวเชียงใหม่ในอดีตกล่าวว่าหากปีใดหนองบัวไม่มีน้ำจะเกิดทุกข์ เป็นอาทิ คลองแม่ข่าจะทำหน้าที่ส่งน้ำเลี้ยงคูเมืองชั้นนอก และยังรับน้ำจากลำห้วยต่าง ๆ ที่ไหลลงสู่เมืองเชียงใหม่ไม่ให้ไหลลงแม่น้ำปิงไปเสียก่อนเพื่อกระจายน้ำสำหรับการอุปโภคบริโภคแก่บรรดาชุมชนต่าง ๆ ที่เรียงรายไปตามลำคลอง
ในอดีตคลองแม่ข่ามีความอุดมสมบูรณ์ น้ำใสสะอาด ชาวบ้านสามารถใช้ประโยชน์จากน้ำจากคลอง รวมทั้งสามารถจับปลาและปูที่อยู่ในคลองมาบริโภคได้ แต่ด้วยความที่จังหวัดเชียงใหม่เป็นศูนย์กลางทางเศรษฐกิจ การศึกษา และวัฒนธรรมของภาคเหนือ ส่งผลให้เกิดการขยายตัวของเมืองเชียงใหม่อย่างไร้ระบบในช่วงสามทศวรรษที่ผ่านมา มีชุมชนแออัดผุดขึ้นรวมทั้งเกิดการบุกรุกคลองแม่ข่าทำให้มีผู้คนอาศัยอยู่อย่างหนาแน่น คลองมีขนาดแคบลงกว่าแต่ก่อน และทรุดโทรมอย่างยิ่ง ทั้งมีการทิ้งน้ำเสียจากทั้งจากสถานประกอบการต่าง ๆ จนถึงระดับครัวเรือนที่ขาดระบบบำบัดน้ำเสีย จนทำให้คลองแม่ข่าเน่าเสียมายาวนานจนเป็นปัญหาเรื้อรังที่แก้ไม่ตก และใช้งบประมาณในการทำความสะอาดคลองหลายล้านบาทในแต่ละปี จากการศึกษาคุณภาพน้ำพบว่าน้ำในคลองนั้นเสียอยู่ในระดับที่ 5 คือคุณภาพเสียสูงสุด ไม่สามารถนำมาใช้อุปโภคบริโภคได้อีก มีอ็อกซิเจนต่ำกว่ามาตรฐาน ทั้งพบสารปนเปื้อน อาทิ อีโคไลน์ ไนเตรต และฟอสฟอรัสสูงกว่าปรกติ ทำให้น้ำมีกลิ่นเหม็นและมีสีขุ่นดำ
ต้นปี พ.ศ. 2560 ทัศนัย บูรณุปกรณ์ นายกเทศมนตรีนครเชียงใหม่ที่ร่วมมือกับทุกภาคส่วน วางแผนที่จะฟื้นฟูคลองแม่ข่าซึ่งเป็นคลองสายประวัติศาสตร์นี้ โดยใช้งบประมาณ 50 ล้านบาทสำหรับการขุดลอกคลอง กำจัดวัชพืช ติดตั้งเครื่องเติมอากาศ ใช้พืชน้ำบัดบัดน้ำเสีย และจ้างคนดูแลคลองด้วย อันเป็นส่วนหนึ่งในการผลักดันให้ยูเนสโกพิจารณาเมืองเชียงใหม่เป็นมรดกโลก หลายฝ่ายมองว่าทั้งคลองแม่ข่าและลำคูไหวซึ่งเป็นคลองสาขาของคลองแม่ข่าสายหนึ่ง ถือเป็นมรดกที่สำคัญทางประวัติศาสตร์เชียงใหม่ที่ควรได้รับการพัฒนาสำหรับเป็นจุดขายการท่องเที่ยวได้
คลองแม่ข่าเป็นธารน้ำจากภูเขามีต้นกำเนิดแถบอุทยานแห่งชาติดอยสุเทพ-ปุย คือลำห้วยแม่ชะเยืองและห้วยตึงเฒ่าไหลรวมเข้ากับลำเหมืองกลางและลำเหมืองแม่หยวกเป็นคลองแม่ข่า ที่ตำบลดอนแก้ว อำเภอแม่ริม จังหวัดเชียงใหม่ ไหลผ่านตัวอำเภอเมืองเชียงใหม่โดยมีลักษณะไหลโอบรอบเวียง ที่ไหลเลี่ยงเมืองจากมุมเมืองด้านเหนือลงไปทางทิศตะวันออกเฉียงใต้ โดยมีกำแพงเมืองชั้นนอกช่วยเบนคลองแม่ข่าห่างเมืองออกไปทางทิศตะวันออกแล้ววกมาทางใต้สมทบกับห้วยแก้วและลำห้วยต่าง ๆ ไหลไปตามชุมชนต่าง ๆ ขนานไปกับแม่น้ำปิง ก่อนไหลรวมเข้ากับแม่น้ำปิงที่สบข่าในอำเภอหางดง รวมความยาวราว 31 กิโลเมตร คลองมีลักษณะคดโค้งบางช่วง แต่ปัจจุบันมีคลองบางส่วนโดยเฉพาะในเขตอำเภอเมืองเชียงใหม่มีการทำแนวคอนกรีตด้วย
คลองแม่ข่ามีลำน้ำสาขาคือน้ำแม่ท่าช้าง โดยไหลเชื่อมเข้ากับคลองแม่ข่าเหนือแจ่งศรีภูมิ 500 เมตร กับอีกสายคือลำคูไหว ที่เริ่มต้นจากแจ่งกู่เฮืองบรรจบกับคลองแม่ข่าที่ถนนสุริยวงศ์ ที่ลำน้ำสองสายนี้จะทำหน้าที่ระบายน้ำออกจากคูเมืองเชียงใหม่
ส่วนปัญหาด้านมลพิษในน้ำจะพบว่าบริเวณต้นคลองที่อำเภอแม่ริมนั้นไม่มีปัญหารุนแรง แต่ในอำเภอเมืองเชียงใหม่นั้นถูกรุกล้ำและเน่าเสียอย่างรุนแรง โดยเฉพาะจุดที่เชื่อมกับลำคูไหวที่ประสบปัญหาน้ำเน่าเสียเช่นกัน ทั้งทำหน้าที่รับน้ำฝนและน้ำทิ้งของเมือง ส่วนลำเหมืองกลางที่ชักน้ำใสสะอาดจากบึงประดิษฐ์นั้นก็แทบจะไม่ช่วยให้คลองแม่ข่าสะอาดขึ้นแม้แต่น้อย เมื่อน้ำไหลไปถึงตำบลป่าแดดซึ่งเป็นปลายน้ำก่อนไหลลงสบข่า ก็ยิ่งทวีกลิ่นเน่าเหม็นอันส่งผลกระทบต่อสุขภาพของคนในชุมชน รวมทั้งเกษตรกรที่เลี้ยงปลากระชังในแม่น้ำปิง ซึ่งบริเวณประตูน้ำตรงสบข่านั้นน้ำในคลองจะมีสีดำตัดกับสีของแม่น้ำปิงอย่างชัดเจน ผิวน้ำจะมีฟองอากาศ และคราบน้ำมันส่งกลิ่นเหม็น
เรือหลวงวอร์สไปท์ (03)
เรือหลวงวอร์สไปท์ (HMS Warspite 03) เป็นหนึ่งในห้าของเรือประจัญบานชั้นชั้นควีนอลิซาเบธแห่งราชนาวี เธอได้เข้าร่วมรบในสงครามตั้งแต่เริ่มสงครามโลกครั้งที่ 1 จนจบสงครามโลกครั้งที่ 2 ตลอดช่วงเวลา 30 ปี เธอได้ออกปฏิบัติการทางทะเลมาแล้วนับไม่ถ้วนไม่ว่าจะเป็นใน มหาสมุทรแอตแลนติก, มหาสมุทรอินเดีย, มหาสมุทรอาร์กติกและมหาสมุทรแปซิฟิก เธอล้วนเคยไปมาแล้ว
ในตอนสงครามโลกครั้งที่ 1การปะทะหลักๆที่เหมือนเป็นการเปิดตัววอร์สไปท์ คือ ยุทธนาวีจัตแลนด์ อันดุเดือดระหว่างอังกฤษกับเยอรมนี เธอเป็นหนึ่งในเรือในกองเรือหลวง (Grand Fleet) ของพลเรือเอกเซอร์จอห์น เจลลิโค (John Jellicoe) สังกัดภายใต้กองเรือลาดตระเวนประจันบาญที่บัญชาการโดยพลเรือโทเดวิด เบตตี้ (David Beatty)
และต่อมาระหว่างช่วงสงครามโลกครั้งที่ 1 และ 2 วอร์สไปท์ได้รับการปรับปรุงเรือใหม่โดยที่ได้รับการพัฒนามากมาย ทั้งระบบขับเคลื่อน เกราะ และยุทโธปกรณ์ รวมถึงเครนขนเครื่องบินน้ำอีกด้วย ทำให้เป็นเรือที่ทันสมัยมากขึ้น
เมื่อสงครามโลกครั้งที่สองปะทุขึ้น เธอได้เข้าร่วมการทัพนอร์เวเจียน (Norwegian Campaign) ช่วงต้นปีค.ศ. 1940 ก่อนที่เธอจะถูกย้ายไปประจำการในทะเลเมดิเตอร์เรเนียนช่วงกลางปีเดียวกัน เธอได้รับความเสียหายจากการโจมตีทางอากาศของเยอรมันในยุทธการที่เกาะครีต ใช้เวลาซ่อมบำรุงถึงหกเดือนในสหรัฐอเมริกา หลังจากนั้นจึงเข้าร่วมกองเรือภาคตะวันออก ในช่วงกลางปีค.ศ.1943 เธอได้กลับสู่เมดิเตอร์เรเนียนโดยเป็นส่วนหนึ่งของกองเรือเฉพาะกิจ H (Force H)เพื่อช่วยยิงสนับสนุนในการทัพอิตาลี อีกครั้งที่เธอได้รับความเสียหายจากระเบิด ใช้เวลาซ่อมบำรุงเป็นปี ในการยกพล ณ นอร์มังดี เธอได้มีส่วนร่วมโดยการระดมยิงฐานที่มั่นของเยอรมันทั้งๆที่เธอนั้นยังซ่อมบำรุงไม่เต็มที่ ด้วยเหตุนี้จึงทำให้เธอได้รับเหรียญอิศริยาภรณ์ แบทเทิล ออเนอร์ (Battle Honor)
คำขวัญของเรือ.
เป็นวลีภาษาละติน “Belli dura Despicio” มีความหมายว่า
"“ตัวข้านั้นเกลียดชัง ความยากแค้นของสงคราม”"
ชื่อเรือ Warspite เองก็มาจากการสนธิคำว่า War ที่แปลว่าสงคราม กับคำว่า Spite ที่แปลว่า อาฆาต ชื่อเรือจึงมีความหมายใกล้เคียงกับคำขวัญ ซึ่งบ่งบอกถึงความเกลียดชังที่มีต่อความยากแค้นในสงคราม
ยุทธนาวีที่ได้รับรางวัลและเกียรติยศ.
อาราดเคาน์ตี
น้ำแม่ข่า
ท่าอากาศยานเบอร์ลินเชอเนอเฟิลด์
ท่าอากาศยานนานาชาติดึสเซลดอร์ฟ
ท่าอากาศยานนานาชาติดึสเซิลดอร์ฟ
ราชวงศ์ฮับส์บวร์ค
ดัชชีเบราน์ชไวก์-ลือเนบวร์ค
ออทโท ฟอน ฮับส์บวร์ค
คาร์ล ฟอน ฮับส์บวร์ค
แฟร์ดีนันด์ ซโวนีมีร์ ฟอน ฮับส์บวร์ค
ฟรันเซสกา ฟอน ฮับส์บวร์ค
เอเลโอโนเรอ ฮับส์บวร์ค-โลทริงเงิน
โกลเรีย ฮับส์บวร์ค-โลทริงเงิน
อันเดรอา ฟอน ฮับส์บวร์ค
เกออร์ก ฟอน ฮับส์บวร์ค
วัลบูร์กา ฮับส์บวร์ค ดักลาส
มีชาเอลา ฟอน ฮับส์บวร์ค
โมนีคา ฟอน ฮับส์บวร์ค
สนธิสัญญาเบิร์น
ภาษามาเลย์
ภาษามาเลย์ลูกผสมมะละกา
มหาวิทยาลัยพอทสดัม
ถนนเปตาลิง
รัฐบัญญัติคุ้มครองผู้ป่วยและการบริบาลที่เสียได้
รัฐบัญญัติคุ้มครองผู้ป่วยและการบริบาลที่เสียได้  มักย่อเป็นรัฐบัญญัติการบริบาลที่เสียได้ (ACA) และมีชื่อเล่นว่า โอบามาแคร์ (Obamacare) เป็นกฎหมายกลางของสหรัฐซึ่งรัฐสภาสหรัฐที่ 111 เป็นผู้ตรา และประธานาธิบดีบารัก โอบามาลงนามเป็นกฎหมายเมื่อวันที่ 23 มีนาคม 2553 ภายใต้รัฐบัญญัตินี้ โรงพยาบาลและแพทย์ปฐมภูมิจะเปลี่ยนเวชปฏิบัติของพวกตนทั้งด้านการเงิน เทคโนโลยีและคลินิกเพื่อให้เกิดผลลัพธ์ทางสุขภาพที่ดีขึ้น ราคาถูกลง และปรับปรุงวิธีการกระจายและการเข้าถึงได้
รัฐบัญญัติการบริบาลที่เสียได้ออกแบบมาเพื่อเพิ่มคุณภาพและการเสียได้ของประกันสุขภาพ ลดอัตราผู้ไม่ได้เอาประกันโดยขยายความคุ้มครองของประกันและลดราคาของบริการสุขภาพ รัฐบัญญัติฯ ริเริ่มกลไกซึ่งรวมถึงการมอบอำนาจ เงินอุดหนุนและตลาดประกัน รัฐบัญญัติฯ ยังกำหนดให้ผู้ประกันยอมรับผู้สมัครทุกคน ครอบคลุมรายการจำเพาะและคิดเบี้ยประกันอัตราเดียวโดยไม่คำนึงถึงภาวะก่อนหน้านี้หรือเพศ
รัฐบัญญัติฯ ก่อให้เกิดการลดจำนวนและร้อยละของผู้ไม่มีประกันสุขภาพอย่างสำคัญ โดยประเมินไว้ระหว่าง 20-24 ล้านคนที่ได้รับความคุ้มครองระหว่างปี 2559 การเพิ่มรายจ่ายด้านบริการสุขภาพโดยรวมชะลอลงนับแต่นำกฎหมายนี้ไปปฏิบัติ ซึ่งรวมเบี้ยประกันสำหรับแผนประกันที่อาศัยนายจ้าง สำนักงานงบประมาณของรัฐสภารายงานในการศึกษาหลายครั้งว่ารัฐบัญญัติฯ จะลดการขาดดุลงบประมาณ และการยกเลิกจะเพิ่มการขาดดุล
นับแต่เริ่มนำไปปฏิบัติ ผู้คัดค้านใช้คำว่า "โอบามาแคร์" เรียกรัฐบัญญัติฯ และต่อมาผู้อื่นก็นำไปใช้ด้วย
กฎหมายและการนำไปปฏิบัติเผชิญการคัดค้านในรัฐสภาและศาลกลาง และจากรัฐบาลของบางรัฐ กลุ่มผลประโยชน์อนุรักษนิยม สหภาพแรงงานและองค์การธุรกิจขนาดย่อม ศาลสูงสุดแห่งสหรัฐสนับสนุนความชอบด้วยรัฐธรรมนูญของการมอบอำนาจปัจเจกของรัฐบัญญัติฯ ว่าเป็นการใช้อำนาจเก็บภาษีของรัฐสภา วินิจฉัยว่าไม่สามารถบังคับรัฐให้เข้าร่วมการขยายเมดิเคด (Medicaid) ของรัฐบัญญัติฯ และวินิจฉัยว่าเงินอุดหนุนของกฎหมายนี้เพื่อช่วยปัจเจกบุคคลในการจ่ายประกันสุขภาพมีได้ในทุกรัฐ ไม่เพียงเฉพาะในรัฐที่จัดตั้งตลาดของรัฐเท่านั้น
กฎหมายนี้เป็นการยกระดับระเบียบที่สำคัญที่สุดในระบบบริการสุขภาพของสหรัฐ ร่วมกับการแก้ไขรัฐบัญญัติบริการสุขภาพและการปรองดองการศึกษา (Health Care and Education Reconciliation Act) นับแต่การผ่านเมดิแคร์ (Medicare) และเมดิเดดในปี 2508
วิลเฮ็ล์ม ฟริค
วิลเฮ็ล์ม ฟริค (12 มีนาคม 1877 - 16 ตุลาคม 1946) เป็นนักการเมืองชาวเยอรมันที่โดดเด่นที่สุดของพรรคนาซีซึ่งทำหน้าที่เป็นรัฐมนตรีว่าการกระทรวงมหาดไทยแห่งไรซ์ในคณะรัฐมนตรีฮิตเลอร์ (1933-1943) และเป็นผู้สำเร็จราชการคนสุดท้ายของรัฐอารักขาแห่งโบฮีเมียและโมราเวีย.หลังสิ้นสุดของสงครามโลกครั้งที่สอง,เขาได้ถูกตั้งข้อกล่าวหาว่ามีส่วนร่วมในการวางแผนและดำเนินการรุกราน,อาชญากรรมสงครามและอาชญากรรมต่อมนุษยชาติในการพิจารณาคดีเนือร์นแบร์กและถูกพบว่ามีความผิดจริงจึงถูกพิพากษาโทษประหารชีวิตด้วยการแขวนคอ ด้วยอายุวัย 69 ปี.
Patient Protection and Affordable Care Act
รัฐบัญญัติการบริบาลที่เสียได้
ยุทธการปราบชุมนุมเจ้าพระยาพิษณุโลก
กองพลพลร่มที่ 101
การรุกรานชีจิ๋วของโจโฉ
การรุกรานชีจิ๋วของโจโฉ  เป็นการรุกรานเชิงลงโทษที่เริ่มโดยขุนศึก โจโฉ ต่อ โตเกี๋ยม ผู้ว่าการมณฑลชีจิ๋ว ในช่วงปลาย ราชวงศ์ฮั่นตะวันออก เหตุสำหรับการรุกรานคือการสังหารพ่อของโจโฉ โจโก๋ ในชีจิ๋วแม้ว่าความผิดของโตเกี๋ยมยังน่าสงสัย โจโฉยังคงให้เขารับผิดชอบ การรุกรานเกิดขึ้นสองระลอกในปี ค.ศ. 193 และ ค.ศ. 194
สโมสรวอลเลย์บอลชายนครราชสีมา
สโมสรวอลเลย์บอลนครราชสีมา (หรือ สโมสรวอลเลย์บอลนครราชสีมา คิวมินซี ตามชื่อผู้สนับสนุน) เป็นสโมสรวอลเลย์บอลในประเทศไทย ในการแข่งขันรายการวอลเลย์บอลไทยแลนด์ลีก ในฤดูกาล 2556 คว้าอันดับที่หนึ่งมาครอง ผู้เล่นทีมนครราชสีมาส่วนใหญ่ เป็นผู้เล่นจากโรงเรียนขามทะเลสอวิทยา ของจังหวัดนครราชสีมา
"ข้อมูล ณ เดือนพศจิกายน พ.ศ. 2565"
สโมสรวอลเลย์บอลนครราชสีมา
อยู่นี่ไง
"อยู่นี่ไง" เป็นซิงเกิลลำดับที่ 5 ของ อะตอม-ชนกันต์ รัตนอุดม ประพันธ์เนื้อร้อง-แต่งทำนองโดย อะตอม-ชนกันต์ รัตนอุดม และเรียบเรียงโดย กันต์ รุจิณรงค์ และกวิน อินทวงษ์ ออกจำหน่ายในวันที่ 20 มีนาคม พ.ศ. 2560
เนื้อหาของเพลง พูดถึงความสุขที่ถูกมองข้ามไป เป็นความสุขที่อยู่ใกล้ๆตัว คือความสุขจากคนรอบข้าง ครอบครัว คนรัก คนเราที่พยายามจะหาความสุขจากความสำเร็จ จากเงินทอง หรือจากอะไรที่มันอยู่ไกลตัวออกไป พยายามค้นหาใช้เวลาในชีวิต พยายามตามหาสิ่งเหล่านั้น แต่กลับลืมมองคนรอบข้างไป โดยเพลงนี้มีเครื่องคลาริเน็ตเป็นคียบอร์ดวินเทจ และมีเสียงฟลูต
หมู่บ้านโปรตุเกส
หมู่บ้านโปรตุเกส ตั้งอยู่ที่ตำบลสำเภาล่ม อำเภอพระนครศรีอยุธยา จังหวัดพระนครศรีอยุธยา เป็นที่อยู่ชาวโปรตุเกสซึ่งเป็นชาวยุโรปชาติแรกที่เข้ามาติดต่อค้าขายกับกรุงศรีอยุธยา เมื่อ พ.ศ. 2054 โดยอาฟงซู ดึ อัลบูแกร์กึ ผู้สำเร็จราชการของโปรตุเกสประจำเอเชีย ได้ส่งดูวาร์ตึ ฟือร์นังดึช เป็นทูตเข้ามาเจริญสัมพันธไมตรีกับสมเด็จพระรามาธิบดีที่ 2 แห่งกรุงศรีอยุธยา ชาวโปรตุเกสเข้ามาตั้งหลักแหล่งค้าขายและเป็นทหารอาสาในกองทัพกรุงศรีอยุธยา สร้างโบสถ์ขึ้นเพื่อเผยแพร่ศาสนาและเป็นศูนย์กลางของชุมชน
ปัจจุบัน ซากสิ่งก่อสร้างคือโบราณสถานซานเปโตรหรือเรียกในสมัยอยุธยาว่าโบสถ์เซนต์ดอมินิก เป็นโบสถ์ในคณะดอมินิกัน นับเป็นโบสถ์แห่งแรกที่สร้างขึ้นในแผ่นดินไทยเมื่อ พ.ศ. 2083 ตั้งอยู่ในบริเวณเกือบกึ่งกลางหมู่บ้านโปรตุเกส มีเนื้อที่ประมาณ 2,400 ตารางเมตร ยาวตามแนวทิศตะวันออกไปตะวันตกหันหน้าสู่แม่น้ำเจ้าพระยา
โบราณสถานซานเปโตรประกอบไปด้วย ส่วนหน้า เป็นสุสานของชาวคาทอลิกคณะโดมินิกัน; ส่วนกลาง ใช้ประกอบพิธีทางศาสนาและฝังศพบาทหลวง; ส่วนในด้านหลังเและด้านข้าง เป็นที่พักอาศัย มีการค้นพบโบราณวัตถุ โครงกระดูกมนุษย์ กล้องยาสูบ เหรียญกษาปณ์ เครื่องปั้นดินเผา เครื่องประดับกำไลแก้ว และเครื่องประกอบพิธีทางศาสนา เช่น ไม้กางเขน เหรียญรูปเคารพในศาสนา ลูกประคำ
คริสตวิทยา
คริสตวิทยา  เป็นเทววิทยาศาสนาคริสต์สาขาหนึ่ง ที่ศึกษาเกี่ยวกับธรรมชาติและสถานะบุคคลของพระเยซูตามที่ปรากฏในพระวรสารและบทจดหมายในพันธสัญญาใหม่ โดยเฉพาะในแง่ที่เกี่ยวข้องกับพระเจ้าพระบิดา และการเป็นพระผู้ไถ่มนุษย์ให้ได้รับความรอด โดยมีแนวคิดของเปาโลอัครทูตเป็นหลักสำคัญของวิชามาตั้งแต่สมัยอัครทูต
คำว่า Christology มาจากภาษา "คริสตส" หมายถึงพระคริสต์ และ "โลเกีย" แปลว่าคำอธิบาย Christology จึงหมายถึง
หญ้าข้าวก่ำ
หญ้าข้าวก่ำ  เป็นพืชในวงศ์หญ้าข้าวก่ำ กระจายพันธุ์ในพื้นที่ชุ่มน้ำแถบอินเดีย เอเชียตะวันออกเฉียงใต้ถึงออสเตรเลีย ลักษณะเป็นไม้ล้มลุกลำต้นสีเขียว ใบรูปใบหอกหรือรูปแถบ ยาว 2-15 เซนติเมตร ใบที่โคนต้นเรียงรอบโคนเป็นช่อกระจุกซ้อน ดอกออกเป็นช่อกระจุกด้านเดียว แยกเป็นคู่ ก้านช่อดอกยาว 30-60 เซนติเมตร มีได้ถึง 20 ดอก ใบประดับรูปใบหอก ยาว 0.5-2.5 เซนติเมตร ดอกยาว 1-3 เซนติเมตร หลอดกลีบสีน้ำเงินมี 3 ปีก กว้าง 1-3.5 มิลลิเมตร กลีบรวมสีเหลืองรูปสามเหลี่ยม วงนอกยาว 1.5-4.5 มิลลิเมตร วงกลีบในรูปใบหอก ยาว 1-2 มิลลิเมตร โคนอับเรณูมีเดือย รังไข่รูปรี ยาว 0.6-1.2 เซนติเมตร ผลเป็นแบบแห้งแตก รูปไข่กลับ ยาวได้ถึง 2 เซนติเมตร
ทอร์ซัดเดอปวงต์
อิศรา กิจนิตย์ชีว์
อิศรา กิจนิตย์ชีว์ ชื่อเล่น ทอม (เกิด 2 มิถุนายน พ.ศ. 2531) เป็นนักร้อง, นักดนตรี และนักแสดงชาวไทย อดีตสมาชิกวงดนตรี รูม 39 เป็นที่รู้จักจากการนำเพลงผู้อื่นมาร้องใหม่และลงวิดีโอในยูทูบ ซึ่งเพลงแรกที่เริ่ม Cover คือเพลง 'เข้ากันไม่ได้' และเริ่ม Cover เพลงมาเรื่อย ๆ ในระหว่างที่กำลังศึกษาอยู่ที่สหรัฐอเมริกา จนต่อมาบอย โกสิยพงษ์ ผู้บริหารค่ายเลิฟอีสชักชวนมาเป็นศิลปินในสังกัด
อิศราเกิดเมื่อวันที่ 2 มิถุนายน พ.ศ. 2531 ที่กรุงเทพมหานคร ในครอบครัวที่นับถือศาสนาศริสต์ เป็นบุตรคนเล็กจากทั้งหมด 4 คน ของนายนภาดล กิจนิตย์ชีว์
เข้ารับการศึกษาระดับอนุบาลและประถมศึกษาจากโรงเรียนคอนเซ็ปชัญ มัธยมศึกษาตอนต้นจากโรงเรียนสตรีวิทยา ๒ ศึกษาระดับ High School ที่ Cypress High School และศึกษาต่อที่ Fullerton College ในสาขา Recording Production ประเทศสหรัฐอเมริกา
เริ่มเข้าวงการบันเทิงตั้งแต่อายุ 6 ปี เมื่อบิดาขอพาขึ้นเต้นโชว์ในงานประกวด Dancer เท้าไฟวัยเด็กเนื่องจากไม่ได้สมัครเข้าประกวด พออายุ 8 ปี ได้ร่วมแสดงละคร "เรือนมยุรา" โดยรับบทเป็นเจ้าส้มฉุน ลูกสมุนของแม่นายนกยูง จนโด่งดังเป็นที่รู้จัก และได้ร่วมแสดงละคร "ขุนช้างขุนแผน" โดยรับบทขุนแผนในวัยเด็ก ร่วมกับอุษามณี ไวทยานนท์ และโก๊ะตี๋ อารามบอย ต่อมาได้ออกอัลบั้ม "ทอมตามหาเจอร์รี่" และ "หนูรักผักสีเขียว" จากนั้นมีผลงานการแสดงมากมาย
เมื่อจบมัธยมศึกษาตอนต้นได้ย้ายตามครอบครัวไปตั้งรกรากที่ลอสแอนเจลิส สหรัฐอเมริกา จึงหายไปพักใหญ่ กระทั่งได้เข้าร่วมวง Mosquito Bite หลังจากที่ ภพธร สุนทรญาณกิจ กลับประเทศไทย ซึ่งประกอบด้วยตนเอง, ชุติมน วิจิตรทฤษฎี นักร้องนำ, โอฬาร ชูใจ นักร้องนำและมือกีตาร์และเพื่อนๆ ร้องเพลงในร้านอาหารไทย "เครื่องเทศ" และรับงานร้องเพลงทั่วไปในลอสแอนเจลิส แล้วนึกสนุกนำเพลงผู้อื่นมา Cover ลงวิดีโอในยูทูบนาม Room 39
จนกระทั่ง บอย โกสิยพงษ์ ติดต่อให้เป็นศิลปินในสังกัดเลิฟอีส ออกซิงเกิลแรก คือ "หน่วง" ในปี 2554 และปี 2559 ได้เข้าร่วมในรายการ The Mask Singer หน้ากากนักร้อง ซีซันที่ 1 ในนามหน้ากากทุเรียน และได้เป็นผู้ชนะคนแรกของประเทศไทย
อิศราสมรสกับวณิชยา วัฒนศุภการ (ฟิล์ม) เมื่อวันที่ 9 มกราคม พ.ศ. 2559 ที่จังหวัดขอนแก่น ซึ่งเป็นบ้านเกิดฝ่ายหญิง หลังจากที่คบหาดูใจกันมา 4 ปี นับตั้งแต่วันที่ 1 ธันวาคม พ.ศ. 2554
[YouTube:​ Tom Isara]
มานูเอล เอเล. เกซอน
มานูเอล ลุยส์ เกซอน อี โมลีนา  หรือ มานูเวล ลูวิส โมลีนา เคโซน (; 19 สิงหาคม พ.ศ. 2421 – 1 สิงหาคม พ.ศ. 2487) เป็นรัฐบุรุษ ทหาร และนักการเมืองฟิลิปปินส์ที่ได้ดำรงตำแหน่งเป็นประธานาธิบดีฟิลิปปินส์ระหว่างปี พ.ศ. 2478–2487 เกซอนเป็นคนฟิลิปปินส์คนแรกที่ได้เป็นหัวหน้ารัฐบาลของฟิลิปปินส์ทั้งหมด (เมื่อเทียบกับรัฐบาลของรัฐฟิลิปปินส์ก่อนหน้านี้) และถือว่าเป็นประธานาธิบดีฟิลิปปินส์คนที่สองหลังจากเอมิลิโอ อากินัลโด (พ.ศ. 2442–2444) เขาเป็นชาวฟิลิปปินส์เชื้อสายสเปน โดยพ่อและแม่ของเขาเป็นเมสติโซ (ลูกครึ่งชาวพื้นเมืองกับชาวสเปน)
เกซอนเป็นประธานวุฒิสภาคนแรกที่ได้รับการเลือกตั้งจากการเลือกตั้งระดับชาติ และเป็นประธานาธิบดีคนแรกที่ดำรงตำแหน่งในการเลือกตั้งใหม่ (เป็นวาระที่สองต่อเนื่องมาจากการแก้ไขรัฐธรรมนูญปี พ.ศ. 2478) สำหรับการผลักดันรัฐบัญญัติฉบับที่ 184 เพื่อจัดตั้งสถาบันภาษาแห่งชาติและกำหนดภาษาประจำชาติของประเทศฟิลิปปินส์ เกซอนได้รับการติดยกย่องว่าเป็น "บิดาแห่งภาษาประจำชาติ" ของประเทศ
ในช่วงตำแหน่งประธานาธิบดีของเขา เกซอนจัดการปัญหาของชาวนาไร้ที่ดินในชนบท การตัดสินใจที่สำคัญอื่น ๆ ของเขา ได้แก่ การปฏิรูปการป้องกันประเทศของหมู่เกาะ การอนุมัติข้อเสนอแนะในการปฏิรูปของรัฐบาล การส่งเสริมการตั้งถิ่นฐานและการพัฒนาในมินดาเนา การจัดการกับการค้าประเวณีและการค้าแรงงานของฟิลิปปินส์ในต่างประเทศ ข้อเสนอสำหรับการปฏิรูปที่ดินและการต่อต้านการรับสินบน และการทุจริตภายในรัฐบาล เขาได้จัดตั้งรัฐบาลพลัดถิ่นขึ้นในสหรัฐอเมริกาหลังการปะทุของสงครามและการรุกรานของญี่ปุ่น
ในช่วงที่เขาพลัดถิ่นในสหรัฐอเมริกา เขาถึงแก่อสัญกรรมจากวัณโรคที่หมู่บ้านแซราแน็กเลก (Saranac Lake) ในนิวยอร์ก ศพของเขาถูกฝังอยู่ในสุสานแห่งชาติอาร์ลิงตันจนกระทั่งสิ้นสุดสงครามโลกครั้งที่สอง ศพของเขาจึงถูกย้ายไปที่กรุงมะนิลา สถานที่พักผ่อนสุดท้ายของเขาคือวงเวียนอนุสรณ์เกซอน (Quezon Memorial Circle)
ในปี พ.ศ. 2558 คณะกรรมการมูลนิธิราอูล วัลเลินแบร์ย นานาชาติ ได้มอบรางวัลเหรียญวัลเลินแบร์ยให้แก่ประธานาธิบดีเกซอนและประชาชนชาวฟิลิปปินส์จากความพยายามช่วยเหลือเหยื่อพันธุฆาตชาวยิวในช่วงปี พ.ศ. 2480–2484 ประธานาธิบดีเบนิกโน อากีโนที่ 3 และมารีอา เซเนย์ดา เกซอน อาบันเซญญา ซึ่งมีอายุ 94 ปี และเป็นบุตรสาวของอดีตประธานาธิบดีได้รับมอบรางวัลแทน
วิลเฮล์ม ไคเทล
พริสทีน
องค์กรความร่วมมืออิสลาม
รัฐสมาชิกขององค์กรความร่วมมืออิสลาม
หมี่สยาม
หมี่แกง
หมี่บันดุงมัวร์
พรรคประชาธิปไตยประชาชนเสรี
ภาษามาเก๊า
พรรคสามัคคีแห่งชาติบรูไน
ภควา
ภควา  (กัตตุการกเอกพจน์ของ ภควนฺตุ/ภควนฺตฺ (ลง -สิ วิภัตติ), จาก ภค + -วนฺตุ/-วนฺตฺ ปัจจัยในตทัสสัตถิตัทธิต) หรือ ภควานฺ  เป็นสมัญญาของพระเจ้าในศาสนาแบบอินเดีย โดยพุทธศาสนิกชนใช้คำนี้หมายถึงพระพุทธเจ้า ชาวฮินดูลัทธิไวษณพใช้หมายถึงองค์อวตารของพระวิษณุ (เช่น พระกฤษณะ) ลัทธิไศวะใช้หมายถึงพระศิวะ แม้แต่ชาวฮินดูที่ไม่ได้บูชาเทพเจ้าองค์ใดโดยเฉพาะก็ใช้คำนี้หมายถึงพระเป็นเจ้าแบบนามธรรม โดยทั่วไปจึงแปลว่าคำนี้ว่า "พระผู้เป็นเจ้า"
ในศาสนาพุทธ มีการใช้คำนี้ในพระไตรปิฎกภาษาบาลีรวมทั้งคัมภีร์ชั้นหลังในเถรวาท มหายาน และวัชรยาน นิยมแปลเป็นภาษาไทยว่า"พระผู้มีพระภาค" ส่วนในศาสนาฮินดูไม่ปรากฏคำนี้ในคัมภีร์พระเวท แต่ใช้ในคัมภีร์ยุคหลัง เช่น ภควัทคีตา ปุราณะ เป็นต้น บางสำนักถือว่าคำนี้มีมีความหมายเหมือนกับ อีศวร เทวดา หริ ประภู และในบางลัทธิก็ใช้คำนี้เรียกอาจารย์ผู้นำลัทธิด้วย
ข้าวผัดพัทยา
พรรคกิจกรรมประชาธิปไตย (มาเลเซีย)
ดูลี ยัง มาฮา มูลียา
อักษรอาหรับสำหรับภาษาแอฟริกัน
สหภาพชุมชนมุสลิมแห่งมาเลเซีย
อัลละห์ ปลิฮารากัน ซุลตัน
องค์กรแห่งชาติมาเลย์สิงคโปร์
สโลกา
ชาแอ็ร
แนวร่วมความก้าวหน้าของชาวมาเลย์อินเดียทั้งหมด
ซุบกัมบิง
พรรคเนอการา
พรรคสามัคคีแห่งชาติ (สิงคโปร์)
มลายูอิสลามเบอรายา
ปิ๊งรักสลับขั้ว
ปิ๊งรักสลับขั้ว , เป็นซีรีส์ที่ออกอากาศในไต้หวันเมื่อปี 2006 นำแสดงโดยเอลลา เฉินจาก S.H.E อู๋ จุนและจิโร่ หวังจากฟาเรนไฮต์ ซึ่งซีรีส์เรื่องนี้ ดัดแปลงมาจากมังงะเรื่องสับขั้วมาลุ้นรักที่เขียนโดย Hisaya Nakajō
ซีรีส์เรื่องนี้เคยนำมาฉายออกอากาศทางสถานีโทรทัศน์ไทยทีวีสีช่อง 3เมื่อปี 2008 และทางช่อง 3 เอสดีเมื่อปี 2017
ภาษาโอรัง เซเลอตัร
องค์การแห่งชาติมลายูสิงคโปร์
หมี่โซโต
หมี่เรอบุส
มานูเอล เกซอน
แบ ซ็อง-วู
ปากแม่น้ำโขง
คากิโงริ
คากิโงริ  เป็นของหวานญี่ปุ่นชนิดหนึ่ง ทำจากน้ำแข็งไส แต่งกลิ่นรสด้วยน้ำเชื่อมและสารให้ความหวานซึ่งมักจะเป็นนมข้นหวาน รสชาติที่เป็นที่นิยมได้แก่ รสสตรอว์เบอร์รี, เชอร์รี, เลมอน, ชาเขียว, องุ่น, เมลอน, "บลูฮาวาย", ลูกพลัมหวาน และน้ำเชื่อมไม่มีสี บางร้านมีสีสันให้เลือกอย่างหลากหลายโดยใช้น้ำเชื่อมสองชนิดขึ้นไป ในการเพิ่มความหวานให้คากิโงริ นิยมเทนมข้นหวานหรือนมระเหยราดด้านบนของน้ำแข็งไส
ของหวานชนิดนี้มีลักษณะใกล้เคียงกับน้ำแข็งไสที่ใส่ถ้วยโคน (snow cone) แต่มีข้อแตกต่างที่เด่นชัด กล่าวคือ เกล็ดน้ำแข็งของคากิโงรินั้นเป็นปุยนุ่ม เบา และฟูมากกว่า (คล้ายเกล็ดหิมะที่เพิ่งตกลงมาใหม่ ๆ) และมักจะใช้ช้อนตักกิน วิธีการทำคากิโงริแบบดั้งเดิมนั้นจะใช้เครื่องไสน้ำแข็งที่มีมือจับ ปั่นหมุนก้อนน้ำแข็งบนใบมีดสำหรับไส แม้ว่าเครื่องไสน้ำแข็งไฟฟ้าจะเป็นที่นิยมแพร่หลาย แต่ก็ยังสามารถพบเห็นร้านข้างทางที่ใช้เครื่องไสแบบมือหมุนอยู่ในฤดูร้อน
ในญี่ปุ่น นอกจากตามถนนหนทางแล้ว ยังมีการขายคากิโงริตามงานเทศกาล ร้านสะดวกซื้อ ร้านกาแฟ และร้านอาหาร ระหว่างช่วงเดือนในฤดูร้อนจะมีคากิโงริวางขายแทบทุกที่ บางร้านก็เสิร์ฟคากิโงริพร้อมไอศกรีมและถั่วแดงหวานหรือไข่มุก (เม็ดแป้งมันสำปะหลัง)
ริกก์ส คนมหากาฬ 2
ริกก์ส คนมหากาฬ 2  เป็นภาพยนตร์แอคชั่นสัญชาติอเมริกา ที่ฉายในปี ค.ศ. 1989 กำกับโดย ริชาร์ด ดอนเนอร์ นำแสดงโดย เมล กิ๊บสัน, แดนนี่ โกลฟเวอร์, โจ เพซซี่ , พัตซี่ เคนซิต, เดอร์ริค โอคอนเนอร์ และ จอสส์ อัคแลนด์. ภาพยนตร์เรื่องนี้เป็นภาคต่อของภาพยนตร์เรื่อง "ริกก์ส คนมหากาฬ" ภาพยนตร์เรื่องนี้มีภาคต่ออีกคือ "ริกก์ส คนมหากาฬ 3" ภาพยนตร์ดรื่องนี้เป็นภาพยนตร์ลำดับที่สองในภาพยนตร์ชุด ริกก์ส คนมหากาฬ
ภาพยนตร์เรื่องนี้กล่าวถึงตำรวจคู่หู กลับมาปฏิบัติหน้าที่ท้ามรณะ สุดระห่ำกันอีกครั้ง กับการปะทะกับองค์กรค้ายาเสพติดที่บงการโดยนักการเมืองใจโฉดแห่งอัฟริกาใต้
โรงเรียนส่วนบุญโญปถัมภ์
ออทโท สกอร์เซนี
ออทโท สกอร์เซนี(12 มิถุนายน 1908 - 5 กรกฎาคม 1975) เป็นทหารชาวออสเตรียในหน่วยเอสเอส ดำรงตำแหน่งยศเป็นโอแบร์สทุร์มบันน์ฟือแรร์ (พันโท)ในหน่วยวัฟเฟิน-เอ็สเอ็สในสงครามโลกครั้งที่สอง ในช่วงสงคราม,เขาได้มีส่วนร่วมในการปฏิบัติการ, รวมทั้งภารกิจช่วยเหลือในการปลดปล่อยผู้นำเผด็จการฟาสซิสต์อิตาลี เบนิโต มุสโสลินีออกจากการถูกคุมขัง สกอร์เซนีได้นำปฏิบัติการกรีฟ,ซึ่งทหารเยอรมันได้ทำการแทรกซึมเข้าไปในแนวข้าศึกโดยใช้ภาษาของฝ่ายข้าศึก, เครื่องแบบ, และศุลกากร สำหรับเรื่องนี้ เขาได้ถูกตั้งข้อหากล่าวหาจากศาลทางทหารที่ดาเคาจากการละเมิดอนุสัญญานครเฮก ฉบับปี 1907(พ.ศ. 2450) แต่ได้รับการปล่อยตัว ในช่วงท้ายสงคราม, เขาได้มีส่วนร่วมในขบวนการทหารกองโจรคือ หน่วยมนุษย์หมาป่า(Werwolf)
สกอร์เซนีได้หนีออกจากค่ายกักขังในปี 1918, ได้หลบซ่อนตัวอยู่ในฟาร์มที่บาวาเรียเป็นเวลา 18 เดือน,จากนั้นเขาก็ได้ใช้เวลาอยู่ในกรุงปารีสและซัลทซ์บวร์คก่อนที่จะไปตั้งถิ่นฐานที่ประเทศสเปน ในปี 1953 เขาได้กลายเป็นที่ปรึกษาทางการทหารแก่ประธานาธิบดีมุฮัมมัด นะญีบแห่งสาธารณรัฐอาหรับอียิปต์และได้รับการคัดเลือกเป็นบุคลากรจากอดีตเจ้าหน้าที่ในหน่วยเอสเอส-เวร์มัคท์ในการฝึกกองทัพอียิปต์, คอยให้คำแนะนำแก่ประธานาธิบดีญะมาล อับดุนนาศิร ในปี 1962, สกอร์เซนีได้รับเลือกจากสายลับมอสซาดให้มาปฏิบัติงานในหน่วยงานราชการ เขาได้ใช้เวลาอยู่ในประเทศอาร์เจนติน่า,ซึ่งทำหน้าที่เป็นที่ปรึกษาให้กับประธานาธิบดีควน เปรอนและเป็นบอดี้การ์ดให้แก่นางเอบา เปรอน สกอร์เซนีได้เสียชีวิตด้วยโรคมะเร็งปอด เมื่อวันที่ 5 กรกฎาคม 1975 ที่กรุงมาดริดด้วยวัยเพียง 67 ปี
ยุทธการที่อิเหลง (208)
ยุทธการที่อิเหลง  เป็นการต่อสู้ระหว่างขุนศึก ซุนกวน และ โจโฉ ในปี ค.ศ. 208 ในช่วงปลาย ราชวงศ์ฮั่นตะวันออก โดยสมรภูมิรบครั้งนี้เกิดขึ้นที่อิเหลงตำบลเล็ก ๆ ในเขตเมืองกังเหลงซึ่งอยู่ในเขตแดนของจังหวัด เกงจิ๋ว โดยเป็นการปะทะกันของกองทัพซุนกวนภายใต้การนำทัพของแม่ทัพใหญ่ จิวยี่ และกองทัพโจโฉภายใต้การนำทัพของแม่ทัพใหญ่แห่งวุยก๊ก โจหยิน
จุดเริ่มต้นของสงครามครั้งนี้เกิดขึ้นภายหลังจากความพ่ายแพ้อย่างย่อยยับของโจโฉในยุทธการที่ผาแดงกองทัพโจโฉได้แตกกระสานซ่านเซ็นไปคนละทิศคนละทางซึ่งโจหยินได้คุมทหารม้าจำนวน 6,000 นายมารักษาเมืองกังเหลงจนเจอกับทัพของจิวยี่จำนวน 31,000 นายซึ่งมาตั้งค่ายพักอยู่ริมฝั่งด้านใต้ของ แม่น้ำแยงซี เพื่อดักโจมตีกองทัพโจโฉ
ขณะเดียวกันแม่ทัพที่ เล่าเจี้ยง ส่งมาช่วยโจโฉรบนามว่า Xi Su กลับไม่ชอบโจโฉและได้แปรพักตร์ไปรับใช้ซุนกวนโดยไม่มีการต่อสู้ต่อ กำเหลง รองแม่ทัพของจิวยี่เมื่อโจหยินเจอกับทัพของจิวยี่ก็ถูกโจมตีจนแตกพ่ายไปโจหยินนำทหารม้าที่เหลืออยู่ประมาณ 3,000 นายหนีกลับขึ้นไปทางเหนือ
ออโต สกอร์เซนี
พัวโยย
พัวโยย (, ? – ค.ศ. 239), ชื่อรอง เฉิงหมิง, เป็นเสนาบดีและขุนพลแห่งรัฐ ง่อก๊ก ในสมัยสามก๊กของจีน. เดิมเป็นขุนนางชั้นผู้น้อยที่รับใช้ภายใต้ผู้นำทางด้านทหาร เล่าเปียว ภายหลัง เล่าปี่ ใน เกงจิ๋ว, พัวโยยเปลี่ยนความจงรักภักดีเป็นอย่างไม่เต็มใจต่อผู้นำทางด้านทหารอีกคน ซุนกวน หลังจากที่ ซุนกวนเข้าควบคุมดินแดนของเล่าปี่ ใน เกงจิ๋ว ใน ค.ศ. 220. ขณะรับใช้ภายใต้ซุนกวน, พัวโยย บัญชาการทหารและปราบกบฏ. หลังจาก ซุนกวน กลายเป็นจักรพรรดิในปี ค.ศ. 229,